Западно ратиште америчког грађанског рата () обухвата ратне операције у сливу реке Мисисипи и западним државама Конфедерације у току рата 1861-1865. Док су најпознатије битке грађанског рата без изузетка вођене на источном ратишту, у Вирџинији, где је Конфедерација концентрисала највећи део снага у намери да угрози Вашингтон и тако изнуди крај рата, на западу су за то време оперисале знатно мање, локалне снаге, које су се бориле за контролу над пловним путевима у сливу реке Мисисипи. Међутим, док је на истоку у прве три године војска Конфдерације под командом Роберта Лија задржала стратегијску иницијативу и постигла низ победа (све до битке код Гетисбурга), на западу је иницијатива све време остала на страни војске Уније, којом је командовао најспособнији генерал Севера, каснији главнокомандујући Јулисиз Грант.